Jørgen Pedersen Gram

Jørgen Pedersen Gram (twieled fis-27 ta’ Ġunju 1850 – miet fid-29 ta’ April 1916) kien attwarju u matematiku Daniż li twieled f’Nustrup, id-Dukat ta’ Schleswig, id-Danimarka u miet f’Copenhagen, il-belt kapitali tad-Danimarka.

Huwa ħejja dokumenti importanti bħal On series expansions determined by the methods of least squares, u Investigations of the number of primes less than a given number. Il-metodu matematiku b’kunjomu, il-proċess Gram-Schmidt, ġie ppubblikat għall-ewwel darba fl-ewwel dokument imsemmi hawn fuq fl-1883.David Poole (2005). Linear Algebra. Thomson Brooks/Cole. p. 387. ISBN 0-534-99845-3. It-teorema ta’ Gram u l-imsaffin ta’ Gram huma msemmijin għalih ukoll.

Għan-numroteoristi, il-fama prinċipali tiegħu ġejja mis-serjespansjoni għall-funzjoni żeta ta’ Riemann (il-funzjoni ewlenija ipotiżżata fil-użu tal-għadd tan-numri primi eżatti). Minflok tuża serje ta’ integralli logaritmiċi, l-espressjoni li ta Gram tuża qawwat ta' logaritmi u l-funzjoni żeta għan-numri sħaħ pożittivi. Din ħaditilha postha formula ta’ Ramanujan li tuża n-numri ta’ Bernoulli direttament minflok il-funzjoni żeta.

Gram kien l-ewwel matematiku li pprovda teorija sistematika għall-iżvilupp ta’ distribuzzjonijiet għall-konteġġji assimetriċi, li turi li lid-distribuzzjoni simetrika imsejjħa "normali" għall-erruri mogħtija minn Gauss kienet biss każ speċjali wieħed ta’ klassi iktar ġenerali ta’ distribuzzjonijiet għall-konteġġji.Helen Mary Walker (1929). Studies in the History of Statistical Method: With Special Reference to Certain Educational Problems. The Williams & Wilkins Company. pp. 77, 81.

Huwa miet fi triqtu lejn laqgħa tal-Akkademja Daniża Rjali wara li tajritu rota.

 Referenzi 

Kategorija:Matematiċi Daniżi
Kategorija:Twieldu fl-1850
Kategorija:Mietu fl-1916